
	1. Жалпы талаптар
Қызмет көрсетуші тарап 30 (отыз) қатысушыға арналған «Vibe Coding және жасанды интеллект құралдарын бағдарламалық өнім әзірлеуде қолдану» тақырыбында 3 (үш) күндік офлайн практикалық оқыту курсын ұйымдастырып, толық көлемде өткізуге тиіс.
Оқыту бағдарламасы қатысушыларға жасанды интеллект құралдарын пайдалана отырып, бағдарламалық кодты нөлден бастап әзірлеу, өзгерту, қателерді анықтау және түзету, веб-қосымшалар құру, API және деректер базасымен жұмыс істеу, автоматтандыру сценарийлерін жасау және дайын жобаны іске қосу дағдыларын қалыптастыруға бағытталуы қажет.
Оқыту тек теориялық форматта жүргізілмей, кемінде 70–80% практикалық тапсырмалардан тұруы тиіс.

2. Оқытушыға қойылатын біліктілік талаптары
Оқытуды өткізетін маман:
1. Vibe Coding, AI-assisted coding, Generative AI, бағдарламалық қамтамасыз ету әзірлеу және заманауи IT құралдарын практикалық қолдану саласында кемінде 4–5 жыл кәсіби тәжірибесі болуы тиіс. 
2. Соңғы жылдары аталған бағытта нақты практикалық жобалармен жұмыс істеп жүрген маман болуы қажет. 
3. Оқыту және тренинг өткізу тәжірибесі болуы тиіс. 
4. Кемінде 100 адамнан астам тыңдаушыны IT, жасанды интеллект, бағдарламалау, автоматтандыру немесе Vibe Coding бағыттарында оқытқан тәжірибесі болуы қажет. 
5. Оқытушының: 
· портфолиосы; 
· іске асырылған жобалары; 
· оқыту тәжірибесін растайтын ақпараттары; 
· кәсіби тәжірибесін растайтын құжаттары немесе анықтамалары; 
· өткізген тренингтері/курстары туралы мәліметтері
болуы тиіс. 
6. Оқытушы қазақ және орыс тілдерін еркін меңгерген, оқу материалдарын екі тілде түсіндіре алатын болуы қажет. 
7. Оқытушы тек дайын AI сервистерін көрсетіп қана қоймай, қатысушыларға AI арқылы код жазудың логикасын, дұрыс тапсырма қоюды, кодты тексеруді және дайын нәтижені талдауды үйрете алуы тиіс. 
8. Оқытушы практикалық сабақ барысында әр қатысушыға тапсырмаларды орындауға көмектесіп, туындаған техникалық мәселелерді түсіндіре алуы тиіс. 

3. Оқыту форматы
· Форматы: офлайн 
· Ұзақтығы: 3 күн 
· Қатысушылар саны: 30 адам 
· Оқу тілі: қазақ және орыс тілдері 
· Негізгі бағыт: Vibe Coding + Artificial Intelligence + Software Development + Automation 
· Теория/практика арақатынасы: кемінде 20/80 
· Күн сайын кемінде 6 академиялық сағат практикалық және теориялық сабақ өткізілуі тиіс. 
· Әр қатысушыға практикалық тапсырмаларды жеке орындауға мүмкіндік берілуі қажет. 

4. Vibe Coding бойынша оқыту бағдарламасының мазмұны
1-күн. Vibe Coding негіздері және AI көмегімен бағдарламалау
Қатысушылар келесі тақырыптарды меңгеруі тиіс:
4.1. Vibe Coding түсінігі
· Vibe Coding ұғымы және оның дәстүрлі бағдарламалаудан айырмашылығы; 
· AI көмегімен бағдарламалық өнім әзірлеу принциптері; 
· AI-ды бағдарламашының орнына емес, AI coding assistant ретінде пайдалану; 
· бағдарламалау міндетін дұрыс қалыптастыру; 
· идеядан жұмыс істейтін прототипке дейінгі процесс. 
4.2. AI арқылы код генерациялау
Қатысушылар:
· табиғи тіл арқылы код жазуға; 
· кодты өзгертуге; 
· кодты толықтыруға; 
· қателерді анықтауға; 
· қателерді AI көмегімен түзетуге; 
· дайын кодты түсіндіруге; 
· кодтың құрылымын оңтайландыруға; 
· бірнеше файлдан тұратын жобамен жұмыс істеуге үйренуі тиіс. 
4.3. Prompt Engineering for Coding
Практикалық түрде:
· тиімді coding prompt құру; 
· жүйелік талаптарды нақты сипаттау; 
· AI-ға техникалық тапсырма беру; 
· контекст беру; 
· шектеулер қою; 
· қажетті технологияны көрсету; 
· код сапасына қойылатын талаптарды белгілеу; 
· AI берген жауапты тексеру; 
· қате немесе тиімсіз кодты қайта өңдету. 
4.4. AI құралдарымен жұмыс
Оқу барысында заманауи AI coding құралдарының кемінде бірнеше түрімен практикалық жұмыс жүргізілуі тиіс.
Мысалы:
· ChatGPT; 
· Gemini; 
· Claude немесе баламалы AI құралдары; 
· GitHub Copilot немесе баламалы coding assistant; 
· AI негізіндегі code editor құралдары. 
Қызмет көрсетуші тарап оқу кезінде қолданылатын сервистердің сол кезеңдегі өзекті нұсқаларын пайдалануы тиіс.

5. 2-күн. Нақты веб-жоба жасау
Екінші оқу күнінде қатысушылар AI көмегімен нақты шағын бағдарламалық өнімді нөлден бастап әзірлеуі тиіс.
Практикалық жоба кемінде мына кезеңдерден тұруы қажет:
1. Жобаның идеясын анықтау; 
2. Техникалық тапсырма жасау; 
3. Жобаның құрылымын жоспарлау; 
4. Frontend бөлігін әзірлеу; 
5. Backend логикасының негіздерін жасау; 
6. Деректер базасын пайдалану; 
7. API түсінігі және API арқылы ақпарат алмасу; 
8. Формалар мен пайдаланушы енгізулерін өңдеу; 
9. Авторизация/пайдаланушы жүйесінің негізгі принциптері; 
10. Қателерді анықтау және түзету; 
11. Интерфейсті жақсарту; 
12. AI көмегімен кодты рефакторинг жасау. 
Практикалық нәтиже
Әр қатысушы немесе шағын топ оқу барысында жұмыс істейтін веб-жоба/цифрлық прототип әзірлеуі тиіс.
Жоба кемінде:
· пайдаланушы интерфейсінен; 
· негізгі функционалдан; 
· деректерді енгізу/шығарудан; 
· AI көмегімен жасалған бағдарламалық кодтан; 
· жобаның қысқаша техникалық сипаттамасынан 
тұруы қажет.

6. 3-күн. Автоматтандыру, интеграция және дайын өнім
Үшінші күнде Vibe Coding көмегімен нақты жұмыс процестерін автоматтандыруға басымдық берілуі тиіс.
Қатысушылар:
· қайталанатын процестерді анықтау; 
· процесті автоматтандыру алгоритмін құру; 
· AI көмегімен автоматтандыру сценарийін әзірлеу; 
· API интеграциясының негіздерін; 
· сыртқы сервистермен байланыс орнатуды; 
· деректерді автоматты өңдеуді; 
· файлдармен жұмыс істеуді; 
· автоматты есеп/құжат қалыптастыруды; 
· электрондық пошта немесе хабарламаларды автоматтандыру принциптерін; 
· қарапайым AI-assistant құру негіздерін 
меңгеруі тиіс.

7. AI-Assistent әзірлеу
Курс барысында қатысушыларға қарапайым AI-ассистент/AI-қызметкер прототипін жасау принциптері көрсетілуі тиіс.
Оқыту барысында:
· AI ассистенттің архитектурасы; 
· жүйелік нұсқаулық; 
· prompt; 
· контекст; 
· ішкі құжаттармен жұмыс; 
· білім базасын пайдалану; 
· пайдаланушы сұрауын өңдеу; 
· жауап қалыптастыру; 
· AI нәтижесін бақылау; 
· hallucination/қате жауаптардың алдын алу принциптері 
түсіндіріліп, практикалық тапсырмалар орындалуы қажет.

8. Git және жобаны басқару
Қатысушыларға:
· Git негіздері; 
· GitHub/GitLab ұғымдары; 
· repository құру; 
· жобаны сақтау; 
· commit жасау; 
· version control; 
· өзгерістерді бақылау; 
· жобаның алдыңғы нұсқасына қайту; 
· командалық жұмыс принциптері 
практикалық түрде көрсетілуі тиіс.

9. Код сапасы және қауіпсіздік
Оқыту барысында AI жазған кодты соқыр түрде қолдануға болмайтыны түсіндіріліп, қатысушыларға:
· AI-generated code-ты тексеру; 
· логикалық қателерді анықтау; 
· қауіпсіздік осалдықтарын тексеру; 
· құпия ақпаратты AI жүйелеріне енгізбеу; 
· API key және password қауіпсіздігі; 
· жеке деректерді қорғау; 
· кодтың сапасын бағалау; 
· AI нәтижесін валидациялау 
негіздері үйретілуі тиіс.

10. Автоматтандыру бойынша практикалық тапсырма
Әр қатысушы/топ кемінде 1 нақты жұмыс процесін автоматтандыруға арналған прототип әзірлеуі тиіс.
Мысалы:
· Excel/Google Sheets мәліметтерін өңдеу; 
· автоматты есеп дайындау; 
· құжаттарды қалыптастыру; 
· хаттарды дайындау; 
· өтініштерді бастапқы өңдеу; 
· деректерді жинау және жүйелеу; 
· қайталанатын есептеулерді автоматтандыру; 
· ақпаратты бірнеше жүйе арасында тасымалдау. 
Автоматтандыру сценарийі Make, n8n, Zapier немесе функционалы ұқсас құралдардың бірі арқылы көрсетілуі мүмкін.

11. Оқу орнына қойылатын талаптар
Қызмет көрсетуші тарап 30 адамды бір мезгілде оқытуға жарамды жеке оқу орнын/конференц-залын қамтамасыз етуі тиіс.
Оқу орны:
· жарық; 
· желдетілетін; 
· санитарлық талаптарға сәйкес; 
· қатысушыларға ыңғайлы; 
· тұрақты интернет желісі бар; 
· практикалық компьютерлік жұмыс жүргізуге мүмкіндік беретін; 
· презентация және демонстрация жасауға жарамды 
болуы қажет.

12. Міндетті техникалық жабдықтар
Оқу өткізілетін орында кемінде:
· LED экран немесе үлкен форматты экран; 
· проектор немесе баламалы визуализация құралы; 
· интерактивті тақта; 
· флипчарт; 
· маркерлер; 
· дыбыс жүйесі; 
· микрофон; 
· тұрақты жоғары жылдамдықты Wi-Fi; 
· электр розеткалары; 
· ноутбук/компьютерлермен жұмыс істеуге арналған орындар 
қамтамасыз етілуі тиіс.
Маңызды талап:
Әр қатысушыға практикалық тапсырмаларды орындау үшін жеке компьютер/ноутбукпен жұмыс істеу мүмкіндігі қамтамасыз етілуі тиіс.
Егер қатысушылар өз ноутбуктарын пайдаланатын болса, оқу орны 30 қатысушының құрылғыларын бір мезгілде қосуға жеткілікті электр қуаты, розетка және тұрақты интернетпен қамтамасыз етуі қажет.

13. Бағдарламалық қамтамасыз ету
Оқу басталғанға дейін қатысушылардың компьютерлерінде қажетті:
· браузер; 
· код редакторы; 
· Git; 
· GitHub/GitLab аккаунты; 
· қажетті AI сервистері; 
· API құралдары; 
· автоматтандыру платформалары; 
· басқа да оқу барысында қолданылатын бағдарламалар 
жұмыс істеуге дайын болуы тиіс.
Қызмет көрсетуші тарап оқу басталғанға дейін қажетті бағдарламалар мен сервистердің техникалық талаптарын және орнату жөніндегі нұсқаулығын ұсынуы тиіс.
Ақылы сервистер қажет болған жағдайда оларды пайдалану шарттары алдын ала келісіліп, оқу процесіне кедергі келтірмейтіндей ұйымдастырылуы қажет.

14. Оқу материалдары
Қызмет көрсетуші тарап әр қатысушыға:
· оқу бағдарламасын; 
· презентациялық материалдарды; 
· практикалық тапсырмаларды; 
· prompt үлгілерін; 
· coding prompt кітапханасын; 
· практикалық нұсқаулықтарды; 
· пайдаланылған құралдар бойынша қысқаша нұсқаулықтарды; 
· дайын код үлгілерін; 
· Git/GitHub бойынша нұсқаулықты; 
· автоматтандыру бойынша материалдарды 
электронды форматта ұсынуы тиіс.

15. Қатысушылардың қорытынды практикалық жұмысы
Курстың соңында әр қатысушы немесе шағын топ:
«AI + Vibe Coding арқылы нақты жұмыс процесін шешетін цифрлық өнім»
тақырыбында шағын жоба әзірлеуі тиіс.
Қорытынды жоба:
1. нақты мәселені шешуі; 
2. AI құралдарын пайдалануы; 
3. Vibe Coding әдісін қолдануы; 
4. жұмыс істейтін прототипі болуы; 
5. бағдарламалық кодтан тұруы; 
6. кемінде бір автоматтандыру элементін қамтуы; 
7. жобаны қысқаша таныстыру арқылы қорғалуы тиіс. 

16. Оқытудың күтілетін нәтижелері
Курс аяқталғаннан кейін қатысушы:
· Vibe Coding принциптерін түсінеді; 
· AI көмегімен код жаза алады; 
· дұрыс coding prompt құра алады; 
· AI-generated code-ты талдай алады; 
· кодтағы қателерді анықтай және түзете алады; 
· қарапайым веб-қосымша жасай алады; 
· API ұғымымен жұмыс істей алады; 
· деректер базасының негізгі принциптерін түсінеді; 
· Git/GitHub негіздерін қолдана алады; 
· AI-assistant прототипін құра алады; 
· қайталанатын процестерді анықтай алады; 
· Make/n8n/Zapier тәрізді құралдармен автоматтандырудың негізгі принциптерін қолдана алады; 
· AI көмегімен құжат, есеп және деректерді өңдеу процестерін автоматтандыру жолдарын біледі; 
· AI құралдарын жұмыс процесіне қауіпсіз енгізу принциптерін меңгереді; 
· өз жұмыс саласына бейімделген қарапайым цифрлық шешім әзірлей алады. 

17. Жол жүру, тұру және тамақтану
Қызмет көрсетуші тарап оқытушының оқу өткізілетін елді мекенге келуіне және қайтуына байланысты жол шығындарын, сондай-ақ:
· көлік/әуе/теміржол билеттерін; 
· оқу кезеңіндегі қонақүйде тұруын; 
· тәуліктік тамақтануын; 
· таңғы ас, түскі ас және кешкі асын; 
· оқу өткізуге байланысты қажетті ішкі көлік шығындарын 
толық қамтамасыз етуі тиіс.
Оқытушының тұратын орны оқу өткізілетін орынға баруға ыңғайлы қашықтықта орналасуы қажет.

18. Қызмет көрсетушінің қосымша міндеттері
Қызмет көрсетуші тарап:
· оқу бағдарламасын тапсырыс берушімен алдын ала келісуге; 
· оқу кестесін бекітуге; 
· қатысушылардың тізімін тіркеуге; 
· оқу барысында фото/бейне түсіруге жағдай жасауға; 
· барлық қажетті техникалық құралдарды дайындауға; 
· интернеттің тұрақты жұмысын қамтамасыз етуге; 
· практикалық сабақтардың үздіксіз өтуін қамтамасыз етуге; 
· оқу барысында туындаған техникалық мәселелерді жедел шешуге; 
· оқу аяқталғаннан кейін қорытынды есеп ұсынуға 
міндетті.


















